PATVIRTINTA

Rokiškio rajono savivaldybės tarybos

2018 m. lapkričio 30 d. sprendimu Nr. TS-

**Viešosios įstaigos Rokiškio jaunimo centrO**

**Į S T A T A I**

**I SKYRIUS**

**BENDROSIOS NUOSTATOS**

1. Viešosios įstaigos Rokiškio jaunimo centro įstatai (toliau – Įstatai) reglamentuoja viešosios įstaigos Rokiškio jaunimo centro (toliau – Jaunimo centras) teisinę formą, priklausomybę, dalininkus, dalininko teises ir pareigas įgyvendinančią instituciją, buveinę, mokyklos grupę, pagrindinę paskirtį, mokymo kalbą, ugdymo formas, veiklos teisinį pagrindą, sritį, rūšis, tikslą, uždavinius, funkcijas, ugdymosi pasiekimų įteisinimo dokumentų išdavimą, Jaunimo centro teises, veiklos organizavimą ir valdymą, savivaldą, darbuotojų priėmimo į darbą, jų darbo apmokėjimo tvarką ir atestaciją, lėšų šaltinius, jų naudojimo tvarką ir finansinės veiklos kontrolę, reorganizavimo, likvidavimo ar pertvarkymo tvarką.

2. Jaunimo centro oficialusis pavadinimas – viešoji įstaiga Rokiškio jaunimo centras. Sutrumpintas pavadinimas – VšĮ Rokiškio jaunimo centras.

3. Jaunimo centras įregistruotas Juridinių asmenų registre, kodas – 190254729.

4. Jaunimo centro įsteigimo data – 2008-07-25 reorganizavus Moksleivių kūrybos ir darbo centrą veikusį nuo 1989-12-01.

5. Jaunimo centro teisinė forma – viešoji įstaiga.

6. Jaunimo centro priklausomybė – savivaldybės mokykla.

7. Jaunimo centro steigėja ir dalininkė (savininkė) – Rokiškio rajono savivaldybė. Jaunimo centro steigėjo funkcijas atlieka ir savininko teises bei pareigas įgyvendina Rokiškio rajono savivaldybės taryba, kuri:

7.1. tvirtina Jaunimo centro Įstatus;

7.2. skiria į pareigas ir iš jų atleidžia Jaunimo centro vadovą (direktorių);

7.3. priima sprendimą dėl Jaunimo centro buveinės pakeitimo;

7.4. priima sprendimą dėl Jaunimo centro pertvarkymo, reorganizavimo ar likvidavimo;

7.5. priima sprendimą dėl Jaunimo centro filialo steigimo ar jo veiklos nutraukimo;

7.6. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

7.7. sprendžia kitus Lietuvos Respublikos viešųjų įstaigų įstatyme, kituose Lietuvos Respublikos įstatymuose ir šiuose Įstatuose jos kompetencijai priskirtus klausimus.

8. Buveinė – Vytauto g. 20, LT-42115, Rokiškis.

9. Grupė – neformaliojo vaikų švietimo ir formalųjį švietimą papildančio ugdymo mokykla.

10. Pagrindinė paskirtis – formalųjį švietimą papildančio dailės ugdymo mokykla. Kita paskirtis – Neformaliojo vaikų švietimo grupės švietimo, kultūros ir socialines paslaugas vaikams, jaunimui ir vietos bendruomenei teikianti įstaiga, kurios veiklos sritys gali būti: neformalusis vaikų ir suaugusiųjų švietimas, pramoginė, sociokultūrinė, meninė vaikų ir suaugusiųjų veikla.

11. Mokymo kalba – lietuvių.

12. Ugdymo formos – grupinis mokymas.

13. Jaunimo centre vykdomos programos: pradinio dailės formalųjį švietimą papildančio ugdymo programa, pagrindinio dailės formalųjį švietimą papildančio ugdymo programa, neformaliojo vaikų ir suaugusiųjų švietimo programos.

14. Išduodami šie mokymosi pasiekimus įteisinantys dokumentai: Neformaliojo vaikų švietimo pažymėjimas; Jaunimo centro nustatyto pavyzdžio pažymėjimas.

15. Jaunimo centras turi du struktūrinius padalinius:

15.1. viešosios įstaigos Rokiškio jaunimo centro atviro darbo su jaunimu padalinys, sutrumpintas pavadinimas – Atviras darbas su jaunimu, buveinė – Vytauto g. 20, LT-42115, Rokiškis;

15.2. viešosios įstaigos Rokiškio jaunimo centro turistinės bazės padalinys, sutrumpintas pavadinimas – Turistinė bazė, buveinė – Šilo g. 4 ir Šilo g. 6, Žiobiškis, Rokiškio kaimiškoji seniūnija, Rokiškio rajono savivaldybė.

16. Jaunimo centras yra ribotos civilinės atsakomybės viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, savo veiklą grindžia Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos viešųjų įstaigų įstatymu, Lietuvos Respublikos švietimo įstatymu, Neformaliojo vaikų švietimo koncepcija, Lietuvos Respublikos jaunimo politikos pagrindų įstatymu, Atvirų jaunimo centrų ir erdvių koncepcija, Lietuvos Respublikos Vyriausybės nutarimais, Švietimo ir mokslo ministro įsakymais, Rokiškio rajono savivaldybės tarybos sprendimais, kitais teisės aktais ir šiais Įstatais.

17. Jaunimo centro veiklos laikotarpis – neribotas.

18. Įstaigos finansiniais metais laikomi kalendoriniai metai.

**II SKYRIUS**

**JAUNIMO CENTRO VEIKLOS SRITYS IR RŪŠYS, TIKSLAI, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

19. Jaunimo centro veiklos sritis – švietimas 85.

20. Jaunimo centro veiklos rūšys:

20.1. pagrindinė švietimo veiklos rūšis – kitas mokymas, kodas 85.5;

20.2. kitos veiklos rūšys:

20.2.1. sportinis ir rekreacinis švietimas, kodas 85.51;

20.2.2. kultūrinis švietimas, kodas 85.52;

20.2.3. kitas, niekur kitur nepriskirtas, švietimas, kodas 85.59;

20.2.4. švietimui būdingų paslaugų veikla, kodas 85.60;

20.2.5. vaikų dienos priežiūros veikla, kodas 88.91;

20.2.6. suvenyrų, meno dirbinių ir religinių reikmenų specializuota mažmeninė prekyba 47.78.10;

20.2.7. vaikų poilsio stovyklų veikla, kodas 55.20.20;

20.2.8. kita apgyvendinimo veikla 55.90;

20.2.9. kitų maitinimo paslaugų teikimas, kodas 56.29;

20.2.10. nuosavo arba nuomojamo nekilnojamojo turto nuoma ir eksploatavimas 68.20;

20.2.11. kita, nesusijusi su apgyvendinimu, socialinio darbo veikla 88.9;

20.2.12. sporto įrenginių eksploatavimas 93.11;

20.2.13. kita pramogų ir poilsio organizavimo veikla 93.29;

20.2.14. kitų narystės organizacijų veikla 94.9.

21. Jaunimo centro tikslai:

21.1. tenkinti mokinių pažinimo, ugdymosi ir saviraiškos poreikius, nuosekliai plėtojant pasirinktos ugdymo srities žinias, gebėjimus, įgūdžius, ugdant kultūrinį sąmoningumą, suteikiant bendrųjų ir dalykinių kompetencijų;

21.2. suteikti prasmingos veiklos ir saugaus laisvalaikio galimybes savirealizacijos erdvės nerandantiems jauniems žmonėms, palengvinti jų integraciją į gyvenamąją aplinką, padėti jiems tapti aktyviais visuomenės nariais.

22. Jaunimo centro veiklos uždaviniai:

22.1. užtikrinti kokybišką neformaliojo švietimo programų įvairovę ir galimybę įvairaus amžiaus asmenims rinktis savo poreikius atitinkančią programą;

22.2. plėsti pasirinktos neformaliojo švietimo srities žinias, stiprinti gebėjimus, įgūdžius, asmenybės individualias kūrybines galias, suteikti papildomas dalykines ir bendrąsias kompetencijas;

22.3. užtikrinti sveiką ir saugią ugdymosi aplinką;

22.4. motyvuoti jaunus žmones dalyvauti jų interesus atitinkančioje veikloje, skatinti tobulėti, ugdyti verslumą bei darbo rinkai reikalingus įgūdžius;

22.5. užtikrinti, kad veikla atitiktų jauno žmogaus poreikius ir prisidėtų prie visapusiškos asmenybės tobulinimo, asmeninių ir socialinių kompetencijų ugdymo;

22.6. sudaryti sąlygas jaunimui dalyvauti atviro darbo su jaunimu vykdomoje veikloje, ypač siekiant įtraukti į ją mažiau galimybių turinčius ir neaktyvius jaunus žmones.

23. Jaunimo centro funkcijos:

23.1. neformaliojo vaikų švietimo ir dailės formalųjį švietimą papildančio ugdymo srityje:

23.1.1. formuoja ir įgyvendina ugdymo turinį, vadovaujantis Lietuvos Respublikos švietimo ir mokslo ministro patvirtintomis rekomendacijomis dėl meninio formalųjį švietimą papildančio ugdymo programų rengimo ir įgyvendinimo, kitais dokumentais;

23.1.2. atsižvelgdama į bendruomenės poreikius ir galimybes, teikia ankstyvojo, pradinio, pagrindinio, kryptingo (išplėstinio), neformalaus vaikų švietimo programų pasiūlą, rengia profesinės linkmės ugdymo modulius, organizuoja įvairias meninės saviraiškos studijas;

23.1.3. atsižvelgdama į ugdytinių gebėjimus diferencijuoja ir individualizuoja ugdymo turinį, vykdo pasiekimų patikrinimą;

23.1.4. inicijuoja, rengia ir dalyvauja konkursuose, parodose, šventėse, kūrybiniuose pleneruose, savivaldybės, šalies ir tarptautiniuose projektuose;

23.1.5. sudaro švietimo paslaugų teikimo sutartis su tėvais (globėjais, rūpintojais) ir vykdo sutartus įsipareigojimus;

23.1.6. renka mokestį už mokslą, vadovaujantis Rokiškio rajono savivaldybės tarybos spendimu;

23.1.7. viešai skelbia informaciją apie Jaunimo centro veiklą Švietimo ir mokslo ministro nustatyta tvarka;

23.2. atviro darbo su jaunimu srityje:

23.2.1. dirba su jaunimo grupėmis ir individualiais asmenimis;

23.2.2. teikia prevencines, informavimo, konsultavimo, socialinių ir gyvenimo įgūdžių ugdymo, sociokultūrines ir kitas su jauno žmogaus ugdymu susijusias paslaugas;

23.2.3. organizuoja veiklas, skatinančias jaunimo motyvaciją ir gebėjimus, reikalingus sėkmingai integracijai į darbo rinką;

23.2.4. esant poreikiui ir galimybei, teikia jauniems žmonėms kitas laisvalaikio, socialines bei psichologines ar krizių įveikimo pagalbos paslaugas jų gyvenamosiose vietose;

23.2.5. pagal kompetenciją vykdo vaiko minimalios priežiūros priemones;

23.2.6. kartą per metus įsivertina iškeltus tikslus, veiklos kokybę bei poveikį jauniems žmonėms;

23.3. kitos funkcijos:

23.3.1. organizuoja mokinių vasaros poilsį, vykdo projektinę veiklą, dirba su savanoriais;

23.3.2. teikia dienos socialinės priežiūros ir ugdymo paslaugas vaikui ir jo šeimos nariams;

23.3.3. plėtoja ir palaiko nuolatinius tarpinstitucinius ryšius su savo teritorijoje veikiančiomis ir su jaunimu dirbančiomis institucijomis – mokyklomis, policija, parapija, darbo birža, jaunimo organizacijomis, bendruomene ir vaiko teises įgyvendinančiomis bei pagalbą vaikams, šeimai teikiančiomis institucijomis – vaiko teisių apsaugos skyriais, socialinės paramos skyriais, seniūnijomis;

23.3.4. sudaro palankias sąlygas veikti jaunimo organizacijoms, skatinančioms   
dorovinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą,  
padedančioms tenkinti saviugdos ir saviraiškos poreikius;

23.3.5. sudaro sąlygas darbuotojams tobulinti kompetencijas, skleisti gerąją patirtį, kelti kvalifikaciją;

23.3.6. užtikrina higienos normas, teisės aktų reikalavimus atitinkančią sveiką, saugią ugdymosi ir darbo aplinką, atnaujina materialinę bazę;

23.3.7. užtikrina viešai tvarkai keliamų reikalavimų laikymąsi;

23.3.8. teikia patalpų nuomos ir kitas mokamas paslaugas;

23.3.9. atlieka kitas įstatymų ir teisės aktų nustatytas funkcijas.

24. Mokymosi pasiekimus įteisinančių dokumentų išdavimas:

24.1. mokiniams, baigusiems dailės formalųjį švietimą papildančio ugdymo programas, išduodami Lietuvos Respublikos neformaliojo vaikų švietimo pažymėjimai Lietuvos Respublikos švietimo ir mokslo ministro nustatyta tvarka;

24.2. mokiniams, baigusiems pradinio dailės formalųjį švietimą papildančio ugdymo ir neformaliojo vaikų švietimo programas, gali būti išduodamas Jaunimo centro nustatyto pavyzdžio pažymėjimas.

**III SKYRIUS**

**JAUNIMO CENTRO TEISĖS IR PAREIGOS**

25. Jaunimo centras turi tik tokias civilines teises ir pareigas, kurios neprieštarauja įstatymams, Jaunimo centro įstatams ir veiklos tikslams.

26. Jaunimo centras, įgyvendindamas tikslus ir uždavinius, atlikdamas savo funkcijas, turi teises:

26.1. parinkti neformaliojo ugdymo(-si) metodus ir veiklos būdus;

26.2. kurti naujus mokymo ir mokymosi modelius, užtikrinančius kokybišką ugdymą;

26.3. teikti atlygintinas paslaugas, kurių kainas tvirtina Rokiškio rajono savivaldybės taryba;

26.4. sudaryti sutartis bei prisiimti įsipareigojimus;

26.5 inicijuoti, vykdyti ir dalyvauti rajono, šalies ir tarptautiniuose konkursuose bei projektuose;

26.6. bendradarbiauti su fiziniais ir juridiniais asmenimis, užmegzti tarptautinius ryšius;

26.7. turėti sąskaitas bankuose;

26.8. pirkti ar kitaip įsigyti turtą, jį valdyti, naudotis ir disponuoti juo įstatymų nustatyta tvarka;

26.9. teikti bei gauti labdarą ir paramą Lietuvos Respublikos labdaros ir paramos įstatymo nustatyta tvarka;

26.10. nustatyti teikiamų švietimo ar papildomų paslaugų kainas, įkainius ir tarifus tais atvejais, kai įstatymų nustatyta tvarka jų nenustato Rokiškio rajono savivaldybės taryba;

26.11. verstis Jaunimo centro įstatuose leista ūkine komercine veikla, jeigu tai neprieštarauja įstatymams;

26.12. sudaryti sutartis su juridiniais ir fiziniais asmenimis dėl paslaugų teikimo, patalpų nuomos;

26.13. naudoti lėšas Įstatuose nustatytiems tikslams įgyvendinti;

26.14. stoti ir jungtis į asociacijas, dalyvauti jų veikloje;

26.15. kreiptis į Rokiškio rajono savivaldybės tarybą dėl Jaunimo centro įstatų papildymo ir keitimo;

26.16. gauti iš valstybės ir savivaldybių institucijų bei įstaigų informaciją, išvadas, pasiūlymus ir kitokią medžiagą, kurios reikia sprendžiant Jaunimo centro teikiamų paslaugų klausimus;

26.17. reorganizuotis, steigti įstatymų nustatyta tvarka nepelno organizacijas;

26.18. naudotis kitomis teisės aktų suteiktomis teisėmis.

27. Jaunimo centro pareigos:

27.1. užtikrinti kokybišką pradinio dailės formalųjį švietimą papildančio ugdymo, pagrindinio dailės formalųjį švietimą papildančio ugdymo, neformaliojo vaikų ir suaugusiųjų švietimo programų vykdymą;

27.2. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką;

27.3. užtikrinti ugdymo programų vykdymą;

27.4. užtikrinti atvirumą vietos bendruomenei;

27.5. užtikrinti mokymo sutarties sudarymą ir sutartų įsipareigojimų vykdymą.

27.6. viešai skelbti informaciją apie Jaunimo centro veiklą;

27.7. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

28. Jaunimo centrui neleidžiama:

28.1. gauto pelno skirti kitiems veiklos tikslams, negu nustatyta šiuose Įstatuose;

28.2. neatlygintinai perduoti Jaunimo centro turtą nuosavybėn, pagal patikėjimo ar panaudos sutartį Jaunimo centro dalininkui ar su juo susijusiam asmeniui, išskyrus likvidavimo atveju;

28.3. skolintis pinigų už palūkanas iš savo dalininko ar su juo susijusio asmens;

28.4. užtikrinti kitų asmenų prievolių įvykdymą.

**IV SKYRIUS**

**JAUNIMO CENTRO VEIKLOS ORGANIZAVIMAS IR VALDYMAS**

29. Jaunimo centro veiklos organizavimo teisinis pagrindas:

29.1. direktoriaus patvirtintas Jaunimo centro strateginis planas, kuriam yra pritarusios Jaunimo centro taryba ir Rokiškio rajono savivaldybės vykdomoji institucija ar jos įgaliotas asmuo;

29.2. direktoriaus patvirtintas Jaunimo centro metinis veiklos planas, kuriam yra pritarusi Jaunimo centro taryba;

29.3. direktoriaus patvirtintas Jaunimo centro ugdymo planas, kuriam yra pritarusi Jaunimo centro taryba.

30. Jaunimo centrui vadovauja direktorius, kurį viešo konkurso būdu į pareigas penkeriems metams skiria ir iš jų atleidžia Rokiškio rajono savivaldybės taryba teisės aktų nustatyta tvarka. Kitas funkcijas, susijusias su direktoriaus darbo santykiais, Darbo kodekso ir kitų teisės aktų nustatyta tvarka įgyvendina savivaldybės meras.

31. Jaunimo centro direktorius pavaldus Rokiškio rajono savivaldybės tarybai arba pagal galiojančius teisės aktus jos įgaliotam asmeniui, atskaitingas Rokiškio rajono savivaldybės tarybai, savivaldybės merui ir savivaldybės administracijos padaliniui, kuruojančiam švietimo įstaigų vadovų veiklą. Už Jaunimo centro įstatų, teisės aktų, Rokiškio rajono savivaldybės tarybos sprendimų nevykdymą arba netinkamą vykdymą direktorius atsako Lietuvos Respublikos įstatymų nustatyta tvarka.

32. Jaunimo centro direktoriui sergant, išvykus į komandiruotę, atostogų metu jo funkcijas atlieka direktoriaus pavaduotojas ugdymui, o nesant pavaduotojo ugdymui – kitas Rokiškio rajono savivaldybės mero potvarkiu paskirtas asmuo.

33. Jaunimo centro direktorius:

33.1. vadovauja Jaunimo centro strateginio plano ir metinių veiklos planų, švietimo programų rengimui, juos tvirtina, vadovauja jų vykdymui;

33.2. tvirtina pareigybių sąrašą, neviršijant savivaldybės biudžete Jaunimo centrui patvirtintų lėšų darbo užmokesčiui;

33.3. nustatyta tvarka skiria ir atleidžia mokytojus, kitus ugdymo procese dalyvaujančius asmenis ir aptarnaujantį personalą, tvirtina jų pareigybių aprašymus;

33.4. rūpinasi mokytojų ir kitų darbuotojų darbo sąlygomis, organizuoja trūkstamų mokytojų ir kitų darbuotojų paiešką;

33.5. analizuoja Jaunimo centro veiklos ir valdymo išteklių būklę ir atsako už Jaunimo centro veiklos rezultatus, turto naudojimą ir disponavimą juo;

33.6. priima mokinius Jaunimo centro nustatyta tvarka, sudaro mokymo sutartis teisės aktų nustatyta tvarka;

33.7. kartu su Jaunimo centro taryba sprendžia Jaunimo centro svarbius palankios ugdymui aplinkos kūrimo klausimus;

33.8. kiekvienais metais teikia Jaunimo centro bendruomenei ir tarybai svarstyti bei viešai paskelbia savo metų veiklos ataskaitą;

33.9. organizuoja Jaunimo centro teritorijos ir jos prieigų stebėjimą, informuoja teritorinę policijos įstaigą apie žinomus ar įtariamus smurto, prievartos, narkotinių ar psichotropinių medžiagų platinimo, viešosios tvarkos ir kitų pažeidimų atvejus;

33.10. supažindina Jaunimo centro bendruomenę su teisės aktais, reglamentuojančiais vaiko teises, pareigas ir atsakomybę už teisės pažeidimus, narkotinių ir psichotropinių medžiagų vartojimo, smurto, nusikalstamumo prevenciją ir mokinių užimtumą;

33.11. bendradarbiauja su pagalbą mokiniui, mokytojui ir Jaunimo centrui teikiančiomis įstaigomis, Rokiškio rajono savivaldybės administracijos skyriais, teritorine policijos įstaiga, socialinių paslaugų ir sveikatos įstaigomis, Rokiškio rajono savivaldybės administracijos vaiko gerovės komisija ir kitomis institucijomis, dirbančiomis vaiko teisių apsaugos srityje;

33.12. organizuoja mokinių užimtumą mokinių atostogų metu;

33.13. suderinęs su Jaunimo centro taryba, tvirtina Jaunimo centro vidaus darbo tvarkos taisykles;

33.14. leidžia įsakymus, kontroliuoja jų vykdymą;

33.15. sudaro teisės aktų nustatytas komisijas, darbo grupes, inicijuoja Jaunimo centro savivaldos institucijų sudarymą ir skatina jų veiklą;

33.16. atstovauja Jaunimo centrui kitose institucijose, Jaunimo centro vardu sudaro sutartis Jaunimo centro funkcijoms atlikti;

33.17. tvirtina Jaunimo centro struktūrą, nustato Jaunimo centro veiklos tikslus, uždavinius, direktoriaus pavaduotojo ugdymui funkcijas ir veiklos sritis;

33.18. atsako už Lietuvos Respublikos įstatymų ir kitų teisės aktų laikymąsi Jaunimo centre, tinkamą funkcijų atlikimą, nustatytų Jaunimo centro tikslų ir uždavinių įgyvendinimą, Jaunimo centro veiklos rezultatus;

33.19. atsako už Lietuvos Respublikos švietimo įstatymo 26 straipsnyje nurodytos informacijos skelbimą, demokratinį švietimo įstaigos valdymą, užtikrina bendradarbiavimu grįstus santykius, mokytojo etikos normų laikymąsi, skaidriai priimamus sprendimus, bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

33.20. atsako už veiklos ataskaitos parengimą, finansinių ataskaitų rinkinių sudarymą, duomenų ir dokumentų pateikimą juridinių asmenų registrui;

33.21. atsako už visuotinio dalininkų susirinkimo sušaukimą, pranešimą dalininkams apie įvykius, turinčius esminės reikšmės Jaunimo centro veiklai, Jaunimo centro dalininkų apskaitą;

33.22. atsako už informacijos apie Jaunimo centro veiklos pateikimą visuomenei, viešų pranešimų paskelbimą;

33.23. dalį savo funkcijų Lietuvos Respublikos teisės aktų nustatyta tvarka gali pavesti atlikti direktoriaus pavaduotojui ugdymui ar kitam įgaliotam asmeniui;

33.24. atlieka kitas funkcijas, nustatytas Jaunimo centro įstatuose ir direktoriaus pareigybės aprašyme.

**V SKYRIUS**

**JAUNIMO CENTRO DALININKAI, NAUJŲ DALININKŲ PRIĖMIMO TVARKA, DALININKO TEISIŲ PERLEIDIMO KITIEMS ASMENIMS TVARKA**

34. Jaunimo centro savininkė yra Rokiškio rajono savivaldybė, kuri yra vienintelė Jaunimo centro dalininkė. Jaunimo centro savininkė, turi visas dalininikų teises, nurodytas Lietuvos Respublikos Viešųjų įstaigų įstatyme.

35. Asmuo gali tapti nauju dalininku, priimtas dalininku arba įgijęs (paveldėjęs, nusipirkęs ar kitais būdais įgijęs) dalininko teises.

36. Asmuo priimamas dalininku tokia tvarka:

36.1. pageidaujantis tapti dalininku asmuo pateikia Jaunimo centro direktoriui prašymą juo tapti. Asmens prašyme turi būti nurodyti jo duomenys (fizinio asmens vardas, pavardė, asmens kodas gyvenamoji vieta arba adresas korespondencijai; juridinio asmens pavadinimas, teisinė forma, kodas, buveinė, atstovo vardas, pavardė, asmens kodas), išreikštas pritarimas Jaunimo centro veiklos tikslams ir nurodytas asmens numatomas įnašas į dalininkų kapitalą, šio įnašo dydis (kai numatomas įnašas – pinigai) ar vertė (kai numatomas įnašas – materialusis ar nematerialusis turtas) (eurais) ir įnašo perdavimo Jaunimo centrui terminas;

36.2. asmuo dalininku priimamas visuotinio dalininkų susirinkimo sprendimu;

36.3. visuotiniam dalininkų susirinkimui priėmus sprendimą priimti dalininką, pageidavęs dalininku tapti asmuo juo tampa, perdavęs Jaunimo centrui savo prašyme nurodytą įnašą.

37. Dalininko teises įgijęs asmuo dalininku tampa tokia tvarka:

37.1. apie tai, kad įgijo dalininko teises, raštu praneša Jaunimo centro direktoriui ir kartu pateikia jam dalininko teisių įgijimą liudijantį dokumentą ar jo išrašą. Jeigu pateikiamas dokumento išrašas, jame turi būti nurodytos dalininko teisių įgijimo sandorio šalys, sandorio objektas, sandorio data, taip pat dalininko teises perleidusio dalininko įnašų į dalininkų kapitalą vertė, jeigu ji nurodyta dalininko teisių įgijimą liudijančiame dokumente. Pranešime turi būti nurodyta: dalininko teises perleidęs dalininkas (fizinio asmens vardas, pavardė, asmens kodas; juridinio asmens pavadinimas); dalininko teises įgijęs asmuo (fizinio asmens vardas, pavardė, asmens kodas, gyvenamosios vietos adresas ar adresas korespondencijai; juridinio asmens pavadinimas, buveinė, kodas, atstovo vardas ir pavardė); dalininko teisių įgijimo data;

37.2. dalininku tapusio asmens įnašo į dalininkų kapitalą vertė atitinka dalininko teises perleidusio dalininko turėtų įnašų vertę.

38. Pageidavusiam tapti dalininku asmeniui atlikus Įstatų 36.3 papunktyje nurodytus veiksmus ar dalininko teises įgijusiam asmeniui atlikus Įstatų 37.1 papunktyje nurodytus veiksmus, Jaunimo centro direktorius per 2 darbo dienas įrašo naują dalininką ir jo įnašo vertę į Jaunimo centro dokumentus, atsižvelgdamas atitinkamai į Įstatų 36.3 papunkčio nuostatas ar 37.1 papunktyje nurodytuose dokumentuose nurodytą dalininko teisių įgijimo datą ir 37.2 papunkčio nuostatas.

39. Atlikus Įstatų 38 punkte nurodytus veiksmus, naujam dalininkui išduodamas jo įnašų vertę patvirtinantis dokumentas.

40. Jaunimo centro dalininkas turi teisę parduoti ar kitaip perleisti dalininko teises. Dalininko teisės gali būti parduotos ar perduotos kitiems asmenims Viešųjų įstaigų įstatymo ir įstatymų, reglamentuojančių valstybės ir savivaldybių turto valdymą, naudojimą ir disponavimą juo, nustatytais atvejais ir būdais.

41. Apie ketinimą parduoti dalininko teises dalininkas turi raštu pranešti Jaunimo centro direktoriui (kartu nurodyti dalininko teisių pardavimo kainą).

42. Jaunimo centro direktorius per 5 dienas nuo dalininko pranešimo gavimo dienos apie tai Įstatų 49 punkte nurodytu būdu informuoja kitus Jaunimo centro dalininkus (kartu nurodo dalininką, kuris parduoda dalininko teises, ir dalininko teisių pardavimo kainą) ir Įstatų nustatyta tvarka šaukia visuotinį dalininkų susirinkimą sprendimui dėl Jaunimo centro dalininko, kuris pirktų parduodamas dalininko teises, priimti.

43. Visuotiniame dalininkų susirinkime paaiškėjus, kad už nustatytą kainą dalininko teisių neperka nė vienas Jaunimo centro dalininkas, dalininko teises ketinantis parduoti dalininkas gali jas parduoti kitam asmeniui.

44. Jeigu Jaunimo centro dalininkas yra vienas asmuo, dalininko teisės parduodamos šio dalininko pasirinktam fiziniam ar juridiniam asmeniui, neatliekant Įstatų 41–43 punktuose nurodytų veiksmų.

45. Dalininkų įnašai Jaunimo centrui perduodami tokia tvarka:

45.1. pinigai įnešami į Jaunimo centro sąskaitą;

45.2. materialusis ir nematerialusis turtas Jaunimo centrui perduodamas surašius turto perdavimo aktą; aktą pasirašo turtą perduodantis asmuo (steigėjas, dalininkas, dalininku tapti pageidaujantis asmuo) ir Jaunimo centro direktorius; kartu su perduodamu turtu Jaunimo centrui pateikiama ir šio turto vertinimo ataskaita, kuri turi būti sudaryta ne vėliau kaip prieš 6 mėnesius iki turto perdavimo Jaunimo centrui; turto vertinimas atliekamas perduodamo turto savininko lėšomis.

**VI SKYRIUS**

**ĮSTAIGOS ORGANAI**

46. Jaunimo centro organai – visuotinis dalininkų susirinkimas, vienasmenis valdymo organas – Jaunimo centro direktorius.

47. Visuotinio dalininkų susirinkimo kompetencija nesiskiria nuo nurodytųjų Lietuvos Respublikos Viešųjų įstaigų įstatyme.

48. Visuotinį dalininkų susirinkimą šaukia Jaunimo centro direktorius.

49. Apie šaukiamą visuotinį dalininkų susirinkimą Jaunimo centro direktorius ne vėliau kaip prieš 14 dienų iki susirinkimo dienos praneša kiekvienam dalininkui elektroninių ryšių priemonėmis.

50. Visuotinis dalininkų susirinkimas gali būti šaukiamas nesilaikant Įstatų 49 punkte nurodyto termino, jei su tuo raštiškai sutinka visi dalininkai.

51. Visuotiniame dalininkų susirinkime visi dalininkai turi po vieną balsą.

52. Visuotinio dalininkų susirinkimo sprendimai priimami paprasta dalyvaujančių susirinkime dalininkų balsų dauguma, išskyrus šiuos sprendimus, kurie priimami 2/3visų susirinkime dalyvaujančių dalininkų balsų dauguma:

52.1. sprendimą dėl Jaunimo centro reorganizavimo ir reorganizavimo sąlygų tvirtinimo;

52.2. sprendimą pertvarkyti Jaunimo centrą;

52.3. sprendimą likviduoti Jaunimo centrą ar atšaukti jo likvidavimą.

53. Jeigu Jaunimo centro dalininkas yra vienas asmuo, jis vadinamas Jaunimo centro savininku ir jo raštiški sprendimai prilyginami visuotinio dalininkų susirinkimo sprendimams.

**VII SKYRIUS**

**JAUNIMO CENTRO SAVIVALDA**

54. Jaunimo centro savivalda grindžiama švietimo tikslais, Jaunimo centre vykdomomis švietimo programomis ir Jaunimo centro tradicijomis.

55. Jaunimo centro savivaldos institucijos kolegialiai svarsto Jaunimo centro veiklos ir finansavimo klausimus ir pagal kompetenciją, apibrėžtą šiuose Įstatuose, priima sprendimus, daro įtaką direktoriaus priimamiems sprendimams, atlieka visuomeninę Jaunimo centro valdymo priežiūrą. Jaunimo centro savivaldos institucijų įvairovę, jų kompetenciją ir sudarymo principus įteisina šie Įstatai.

56. Jaunimo centro taryba – aukščiausioji savivaldos institucija, atstovaujanti mokytojams, mokinių tėvams (globėjams, rūpintojams), jaunimui ir vietos bendruomenei svarbiausiems Jaunimo centro tikslams numatyti ir uždaviniams spręsti. Už savo veiklą Jaunimo centro taryba atsiskaito ją rinkusiems Jaunimo centro bendruomenės nariams.

57. Jaunimo centro tarybą sudaro 7 nariai: 2 mokytojai, išrinkti slaptu balsavimu, 2 mokinių tėvai (globėjai/rūpintojai) išrinkti visuotiniame tėvų susirinkime ir 2 jaunimo deleguoti atstovai, 1 bendruomenės atstovas. Tarybos nariu gali būti asmuo, turintis žinių ir gebėjimų, padedančių siekti Jaunimo centro strateginių tikslų ir įgyvendinti Jaunimo centro misiją. Jaunimo centro tarybos nariu negali būti direktorius, valstybės politikai, politinio pasitikėjimo valstybės tarnautojai.

58. Jaunimo centro tarybai vadovauja pirmininkas, išrinktas atviru balsavimu pirmajame naujai išrinktos tarybos posėdyje.

59. Jaunimo centro taryba renkama 3 metams, ta pačia rinkimo tvarka papildant išėjusius narius.

60. Jaunimo centro taryba dirba pagal Jaunimo centro tarybos nuostatus, patvirtintus Jaunimo centro direktoriaus.

61. Jaunimo centro tarybos posėdžiai organizuojami ne rečiau kaip 2 kartus per metus. Prireikus gali būti sušauktas neeilinis tarybos posėdis. Jaunimo centro tarybos posėdis yra teisėtas, jei jame dalyvauja 2/3 jos narių, nutarimai priimami dalyvaujančių balsų dauguma.

62. Jaunimo centro taryba:

62.1. pritaria Jaunimo centro strateginiam planui, metiniam veiklos planui, ugdymo planui, darbo tvarkos taisyklėms, kitiems veiklą reglamentuojantiems dokumentams, teikiamiems Jaunimo centro direktoriaus;

62.2. teikia siūlymus Jaunimo centro direktoriui dėl vidaus struktūros tobulinimo, darbo tobulinimo, saugių ugdymo(-si) ir darbo sąlygų sudarymo;

62.3. išklauso metines veiklos ataskaitas ir teikia siūlymus Jaunimo centro direktoriui dėl Jaunimo centro veiklos tobulinimo;

62.4. svarsto Jaunimo centro finansavimo klausimus ir pagal kompetenciją, priima sprendimus, daro įtaką direktoriaus sprendimams;

62.5. nustato lengvatų taikymo už neformalų švietimą tvarką;

62.6. aptaria siūlymus dėl renginių organizavimo, programų, projektų rengimo, naujų programų įvedimo;

62.7. kiekvienais metais vertina Jaunimo centro direktoriaus metų veiklos ataskaitą ir teikia savo sprendimą dėl ataskaitos Rokiškio rajono savivaldybės tarybai;

62.8. teikia siūlymų Rokiškio rajono savivaldybės tarybai dėl Jaunimo centro materialinio aprūpinimo, veiklos tobulinimo;

62.9. svarsto centro bendruomenės narių iniciatyvas ir teikia siūlymus Jaunimo centro direktoriui;

62.10. už savo veiklą Jaunimo centro taryba atsiskaito bendruomenės nariams ne rečiau kaip kartą per metus;

62.11. sprendžia kitus su Jaunimo centro veikla susijusius klausimus.

63. Jaunimo centro tarybos posėdžiai protokoluojami, prireikus nutarimai tvirtinami Jaunimo centro direktoriaus įsakymu.

64. Mokytojų taryba yra nuolat veikianti Jaunimo centro savivaldos institucija mokytojų profesiniams ir ugdymo klausimams spręsti.

65. Mokytojų tarybą sudaro direktorius, pavaduotojas ugdymui, visi dirbantys pedagogai.

66. Mokytojų tarybos posėdžiai šaukiami ne rečiau kaip 2 kartus per pusmetį, prireikus šaukiami neeiliniai Mokytojų tarybos posėdžiai.

67. Posėdžiai yra teisėti, jei juose dalyvauja ne mažiau kaip du trečdaliai Mokytojų tarybos narių. Nutarimai priimami dalyvaujančiųjų balsų dauguma. Balsams pasiskirsčius po lygiai, lemia Mokytojų tarybos pirmininko balsas.

68. Mokytojų tarybos išvados ir pasiūlymai gali būti teikiami steigėjui, Jaunimo centro direktoriui, Jaunimo centro tarybai, socialiniams partneriams ir yra rekomendacinio pobūdžio.

69. Mokytojų taryba:

69.1. aptaria praktinius švietimo politikos įgyvendinimo Jaunimo centre klausimus;

69.2. aptaria švietimo įgyvendinimo ir pedagoginės veiklos tobulinimo būdus, mokytojų pedagoginės ir dalykinės kompetencijos ugdymo galimybes, mokytojų pedagoginius krūvius;

69.3. aptaria strateginio plano, metinio ir ugdymo planų bei neformaliojo vaikų švietimo programų įgyvendinimo klausimus;

69.4. nustato mokinių pažangos ir pasiekimų vertinimo, informacijos rinkimo, fiksavimo ir panaudojimo tvarką;

69.5. aptaria ugdymo organizavimą, jo principus, metodus;

69.6. svarsto mokinių ugdymo(-si) rezultatus, priima sprendimus dėl mokinių kėlimo į aukštesnę klasę;

69.7. aptaria programų, teminių planų rengimo principus ir tvarkas;

69.8. analizuoja mokinių nepažangumo ir lankomumo priežastis;

69.9. teikia siūlymus Jaunimo centro tarybai;

69.10. renka atstovus į Jaunimo centro tarybą;

69.11. nagrinėja kitus teisės aktų Mokytojų tarybai deleguotus klausimus.

70. Mokytojų tarybos veiklą reglamentuoja Mokytojų tarybos nuostatai, kuriuos tvirtina Jaunimo centro direktorius.

**VIII SKYRIUS**

**DARBUOTOJŲ PRĖMIMAS Į DARBĄ, JŲ DARBO APMOKĖJIMO TVARKA IR ATESTACIJA**

71. Darbuotojai į darbą Jaunimo centre priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.

72. Jaunimo centro darbuotojams už darbą mokama Lietuvos Respublikos valstybės ir savivaldybių įstaigų darbuotojų darbo apmokėjimo įstatymo ir kitų teisės aktų nustatyta tvarka.

73. Jaunimo centro direktorius, jo pavaduotojai, mokytojai ir kiti pedagoginiai darbuotojai atestuojasi ir kvalifikaciją tobulina Švietimo ir mokslo ministro nustatyta tvarka.

**IX SKYRIUS**

**JAUNIMO CENTRO KAPITALAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR JAUNIMO CENTRO VEIKLOS PRIEŽIŪRA**

74. Jaunimo centro nuosavą kapitalą sudaro:

74.1. dalininkų kapitalas;

74.2. pelnas (nuostolis);

74.3. perkainojimo rezervas;

74.4. rezervai iš pelno.

75. Jaunimo centro dalininkų kapitalas yra lygus dalininkų įnašų vertei. Dalininkų įnašai gali būti pinigai, materialusis ir nematerialusis turtas.

76. Jaunimo centro lėšų šaltiniai:

76.1. valstybės biudžeto specialiųjų tikslinių dotacijų, valstybės ir savivaldybės biudžetų tiksliniai asignavimai patvirtintoms programoms finansuoti;

76.2. Lietuvos ir Europos Sąjungos fondų asignavimai;

76.3. lėšos, gautos iš fizinių ir juridinių asmenų pagal sutartis už suteiktas mokamas paslaugas ar sutartinius darbus;

76.4. paramos pagal Lietuvos Respublikos labdaros ir paramos įstatymą lėšos;

76.5. kitos teisėtu būdu įsigytos lėšos.

77. Jaunimo centro lėšos naudojamos Įstatuose numatytai veiklai bei įsipareigojimams įgyvendinti bei Lietuvos Respublikos teisės aktų nustatyta tvarka.

78. Jaunimo centras valdo, naudoja Rokiškio rajono savivaldybės jam perduotą turtą bei disponuoja juo tiek, tokia tvarka bei sąlygomis, kaip nustatyta turto perdavimo patikėjimo teise sutartyje, testamente, teismo sprendime ar įstatyme.

79. Gautą paramą (lėšas, bet kokį kitą turtą, jai suteiktas paslaugas), taip pat kitas negrąžintinai gautas lėšas Jaunimo centras naudoja paramą suteikusio ar lėšas perdavusio asmens nurodytiems (jeigu perduodamas šias lėšas, kitą turtą ar suteikdamas paslaugas asmuo davė tokius nurodymus) tikslams. Jaunimo centras negali priimti lėšų, bet kokio kito turto ir paslaugų, jeigu paramą suteikiantis ar lėšas perduodantis asmuo nurodo šias lėšas, turtą ar paslaugas naudoti kitiems tikslams, negu nustatyta Įstatuose.

80. Jaunimo centras gautas pelnas gali būti naudojamas tik Įstatuose nustatytiems Jaunimo centro veiklos tikslams siekti.

81. Jaunimo centrobuhalterinę apskaitą, jos organizavimą bei tvarkymą ir finansinių ataskaitų rinkinio sudarymą nustato įstatymai ir kiti teisės aktai.

82. Jaunimo centro metinių finansinių ataskaitų rinkinio auditas atliekamas, kai visuotinis dalininkų susirinkimas priima sprendimą atlikti tokį auditą ir išrenka auditorių ar audito įmonę. Auditas atliekamas teisės aktų, reglamentuojančių auditą, nustatyta tvarka.

83. Jaunimo centro metinių finansinių ataskaitų rinkinį, o tais atvejais, kai auditas atliktas, audituotą metinių finansinių ataskaitų rinkinį kartu su auditoriaus išvada pateikia juridinių asmenų registrui.

84. Jaunimo centro veiklos ir išorės finansinį auditą atlieka savivaldybės kontrolierius (savivaldybės kontrolės ir audito tarnyba).

85. Jaunimo centro vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais.

86. Jaunimo centro veiklos priežiūrą atlieka Rokiškio rajono savivaldybės administracija, prireikus pasitelkdama išorinius vertintojus.

87. Švietimo ir mokslo ministro nustatyta tvarka Rokiškio rajono savivaldybės taryba vykdo Jaunimo centro veiklos kokybės gerinimo priežiūrą, atsižvelgdama į direktoriaus metų veiklos ataskaitos vertinimo rezultatus.

88. Pasibaigus finansiniams metams turi būti parengta veiklos ataskaita. Jaunimo centro veiklos ataskaitos parengimo tvarka ir pateikimo Juridinių asmenų registrui tvarka atitinka Lietuvos Respublikos viešųjų įstaigų įstatyme numatytą tvarką.

**X SKYRIUS**

**filialų ir atstovybių steigimO IR jų veiklos nutraukimo tvarka**

89. Jaunimo centro filialų ir atstovybių steigimo bei jų veiklos nutraukimo klausimus sprendžia, bei nuostatus tvirtina Jaunimo centro savininkas.

90. Jaunimo centro filialų ir atstovybių skaičius neribojamas.

91. Jaunimo centro Filialai ir atstovybės steigiamos, jų veikla nutraukiama įstaigos savininko sprendimu.

92. Jaunimo centro filialas yra įstaigos struktūrinis padalinys, turintis savo buveinę ir atliekantis visas arba dalį įstaigos funkcijų. Filialas nėra juridinis asmuo. Jaunimo centras atsako pagal filialo prievoles ir filialas atsako pagal įstaigos prievoles.

93. Atstovybė yra Jaunimo centro padalinys, turintis savo buveinę ir teisę atstovauti įstaigos interesams bei juos ginti, įstatymų ir atstovybės nuostatų nustatyta tvarka atlikti kitus veiksmus įstaigos vardu. Atstovybė nėra juridinis asmuo, todėl įstaiga atsako pagal atstovybės prievoles ir atstovybė atsako pagal įstaigos prievoles.

**XI SKYRIUS**

**JAUNIMO CENTRO PRANEŠIMŲ IR SKELBIMŲ PASKELBIMO TVARKA**

94. Jaunimo centro pranešimai, kurie pagal Lietuvos Respublikos teisės aktus ir/ar šiuos įstatus turi būti paskelbti viešai, skelbiami dienraštyje „Lietuvos rytas“ ir/arba Registrų centro elektroniniame leidinyje „Juridinių asmenų vieši pranešimai“. Kiti pranešimai yra pateikiami asmeniui pasirašytinai arba siunčiami jam elektroninių ryšių priemonėmis. Įstaigos pranešimai yra skelbiami/pateikiami laikantis Lietuvos Respublikos teisės aktuose nustatytų terminų. Už savalaikį pranešimų išsiuntimą ar paskelbimą atsako Jaunimo centro direktorius.

95. Jaunimo centras turi interneto svetainę, atitinkančią teisės aktų nustatytus reikalavimus. Svetainėje skelbiama informacija, kurią remiantis Įstatais ir Lietuvos Respublikos teisės aktais reikia paskelbti viešai visuomenei apie Jaunimo centro veiklą.

96. Informacija apie Jaunimo centre vykdomas programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, laisvas darbo vietas, Jaunimo centro bendruomenės tradicijas ir pasiekimus skelbiama Jaunimo centro interneto svetainėje, socialiniuose tinkluose, Jaunimo centro tarybos susirinkimuose, informaciniuose stenduose, esant poreikiui – vietos spaudoje.

**XII SKYRIUS**

**INFORMACIJOS APIE JAUNIMO CENTRO VEIKLĄ PATEIKIMO DALININKUI IR**

**VISUOMENEI TVARKA**

97. Jaunimo centro savininkui raštu pareikalavus, įstaiga ne vėliau kaip per penkias darbo dienas nuo reikalavimo gavimo dienos privalo pateikti įstaigos savininkui susipažinti ar kopijuoti įstaigos įstatus, metinės finansinės atskaitomybės dokumentus, įstaigos veiklos ataskaitas, kitą įstaigos informaciją, kuri yra vieša, taip pat dokumentus, kuriais įforminti įstaigos kolegialių organų sprendimai.

98. Jaunimo centro dokumentai, jų kopijos ir kita informacija įstaigos savininkui pateikiama neatlygintinai.

99. Kita informacija, kuri pateikiama visuomenei ir kurią nustato visuotinis dalininkų susirinkimas, skelbiama Jaunimo centro interneto svetainėje.

100. Jaunimo centro direktorius turi parengti ir pateikti įstaigos savininkui praėjusių finansinių metų įstaigos veiklos ataskaitą ne vėliau kaip per 4 (keturis) mėnesius nuo finansinių metų pabaigos. Ši ataskaita yra vieša. Bet kurio fizinio ar juridinio asmens reikalavimu įstaiga turi sudaryti sąlygas jos buveinėje su šia ataskaita susipažinti.

101. Jaunimo centro veiklos ataskaita ne vėliau kaip per 5 darbo dienas nuo eilinio visuotinio dalininkų susirinkimo turi būti pateikta Juridinių asmenų registrui ir paskelbta Jaunimo centro interneto svetainėje.

102. Tretiesiems asmenims turi būti sudarytos sąlygos susipažinti su Jaunimo centro veiklos ataskaita ir kita visuomenei pateikiama informacija Jaunimo centre darbo valandomis.

**XIII SKYRIUS**

**JAUNIMO CENTRO ĮSTATŲ KEITIMO, REORGANIZAVIMO, PERTVARKYMO IR LIKVIDAVIMO TVARKA**

103. Jaunimo centras gali būti reorganizuojamas, pertvarkomas ir likviduojamas Lietuvos Respublikos viešųjų įstaigų įstatymo, Civilinio kodekso, Švietimo įstatymo ir kitų teisės aktų nustatyta tvarka.

104. Jaunimo centro įstatus keičia visuotinis dalininkų susirinkimas Jaunimo centro direktoriaus teikimu.

105. Pakeistus Įstatus pasirašo visuotinio dalininkų susirinkimo, priėmusio sprendimą pakeisti Įstatus, įgaliotas asmuo.

106. Pakeisti Įstatai įsigalioja nuo jų įregistravimo Juridinių asmenų registre.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rokiškio rajono savivaldybės meras Antanas Vagonis